Ispilu batean gure buruari begira: paisaia

- Ispilu batean gure buruari begira: paisaia
- Zer da paisaia?
- Nola irakurri paisaia
- Artearen begirada
- Irakur ditzagun gure paisaiak!
- Komunikatu dezagun ikasitakoa
- Gida didaktikoa

« Aurrekoa | Hurrengoa »

# Komunikatu dezagun ikasitakoa

Azkeneko zeregina paisaiari buruzko gure proiektuaren azken produktua sortzean datza, orain arte lan egin izan dugun taldeetan, eta horretarako talde-lana ebaluatzeko errubrika bat erabiliko dugu. Zehazki, aurreko zereginaren –gure udalerriko paisaia zehatz bat irakurtzea– emaitzak aditzera emango ditugu poster digital batean, eta dagokion errubrikarekin ebaluatuko dugu. Horretarako, ondoko aplikazioetako bat erabiliko dugu, edo aurretik ezagutzen dugun besteren bat:

- Glogster
- Adobe Spark
- Buncee

Gure poster digitalak amaitu ditugunean, gure ikastetxean eta gure herrian hedaraziko ditugu, eta Eusko Jaurlaritzako Ingurumen, Lurralde Plangintza eta Etxebizitza Sailari igorriko dizkiogu posta elektronikoaren helbide honetara: paisaia@euskadi.eus.

### Feedbacka

Talde bakoitzak poster digitala nahi duen erara prestatu badezake ere, hona hemen ideia batzuk lagungarri izango zaizkigunak gure posterrak eduki onak biltzeaz gain erakargarriak eta kontsultatzen errazak izan daitezen:

- Aldez aurreko eskema bat egitea paper gainean, posterra dagozkion zatietan banatuz (paisaiari buruzko gure lehenengo inpresioak, paisaiaren osagaien analisia, artea eta gure paisaia eta abar) eta posterraren atal bakoitzean barneratuko dugun materiala zein izango den idaztea (testua, irudiak, estekak sortu ditugun fitxategietara, estekak kanpoko webguneetara eta abar).
- Behar izango ditugu testuak idaztea.
- Atal bat barnean hartzea erabili ditugun informazio-iturri eta baliabide guztiekin.
- Testu guztien ortografia eta idazketa gainbegiratzea.
- Barneratzen ditugun irudi eta multimedia baliabide guztiak irisgarriak direla ziurtatzea, bakoitzari deskribapen bat gehituz.
- Lehentasunez lizentzia irekia (Creative Commons, Jabetza publikoa, ...) duten irudiak eta multimedia erabiltzea, edo guk sortutakoak.
- Egile-eskubideak errespetatzea, irudiak, bideoak eta testuak bezalako baliabideak atera ditugun iturria aipatuz, guk sortuak ez direnean.

## Amaierako gogoeta

Gure sekuentzia didaktikoa amaitu eta gero, zeregin bat besterik ez zaigu geratzen burutzeko: egin dugun guztia ebaluatzea. Zer ikasi dugun eta nola ikasi dugun pentsatzean datza, hau da, burutu ditugun zereginetan eta jardueretan pentsatzea.

Garrantzi handiko lana da hau, lagundu egingo baitigu gaizki funtzionatu duten alderdiak zuzentzen eta gehiago eta hobeto ikasteko aukera eman diguten proposamenak mantentzen.

Ebaluazioa egiteko, ondoren agertzen diren bi dokumentuak osatu behar ditugu. Ebaluazioa bakarka egin dezakegu eta gero bateratu, lehenik lan egin izan dugun talde txikietan eta, ondoren, ikasgelako guztien artean. Gainera, emaitzak argitara ditzakegu. Bestalde, oso ideia ona litzateke gure gogoetak gure familiekin partekatzea.

- Sekuentzia didaktikoaren ebaluazioa
- Zer ikasi dut?

Ondoko lizentziak babestua: Creative Commons: aitortu-EzKomertziala-PartekatuBerdin 4.0 Lizentzia

« Aurrekoa | Hurrengoa »
EUSKO JAURLARITZA. Ingurumen, Lurralde Plangintza eta Etxebizitza Saila